12.1.2022
SL
Uradni list Evropske unije
C 15/37 sreda, 19. maj 2021
34. opozarja na temeljno in večstransko vlogo pedagoških delavcev v izobraževanju in pri tem, kako vključujoče je to izobraževanje, zlasti v predšolski vzgoji, ko poteka pridobivanje spretnosti, ki bodo učencem omogočile vseživljenjski napredek, kot so osebni odnosi, učne tehnike, empatija in sodelovanje; zato poudarja, da se tehnologij umetne inteligence ne sme uporabljati v škodo ali na račun osebnega izobraževanja, saj umetna inteligenca ali sorodne tehnologije ne smejo nadomestiti učiteljev;
35. poudarja, da učne koristi uporabe umetne inteligence v izobraževanju ne bodo odvisne le od same umetne inteligence, ampak od tega, kako učitelji uporabljajo umetno inteligenco v digitalnem učnem okolju za zadovoljitev potreb učencev, študentov in učiteljev; zato poudarja, da morajo programerji umetne inteligence izobraževalno skupnost vključiti v razvoj, uvajanje in uporabo tehnologij umetne inteligence, kjer je to le mogoče, in tako vzpostaviti povezovalno okolje za povezovanje in sodelovanje programerjev umetne inteligence, razvijalcev, podjetij, šol, učiteljev ter drugih javnih in zasebnih deležnikov, da bi ustvarili tehnologije umetne inteligence, ki so primerne za uporabo v dejanskih izobraževalnih okoljih, ki upoštevajo starost in razvojno pripravljenost posameznih učencev in izpolnjujejo najvišje etične standarde; poudarja, da bi morale izobraževalne ustanove uporabljati samo zaupanja vredne, etične in na človeka osredotočene tehnologije, ki jih javni organi in civilna družba lahko revidirajo na vseh stopnjah njihovega življenjskega cikla; v zvezi s tem poudarja prednosti brezplačnih in odprtokodnih rešitev; poziva, da je treba šole in druge izobraževalne ustanove podpreti finančno, logistično in s potrebnim strokovnim znanjem, da bodo uvedle rešitve za učenje prihodnosti;
36. poudarja tudi, da je treba učitelje stalno usposabljati, da se bodo lahko prilagodili dejanskim razmeram v izobraževanju, ki temelji na umetni inteligenci, ter pridobili potrebna znanja in spretnosti, da bodo lahko tehnologije umetne inteligence smiselno uporabljali v pedagoške namene, s tem pa v celoti sprejeti možnosti, ki jih ponuja umetna inteligenca, ter poznati njene omejitve; poziva, naj se digitalno poučevanje v prihodnje vključi v vsako usposabljanje učiteljev, vsem pedagoškim delavcem pa naj se omogoči vseživljenjsko dodatno izobraževanje in izpopolnjevanje na področju digitalnega poučevanja; zato poziva, naj se razvijejo programi usposabljanja na področju umetne inteligence za učitelje na vseh področjih in po vsej Evropi; poudarja tudi pomen reforme učnih programov za nove generacije učiteljev, da se bodo lahko prilagodili realnosti izobraževanja, ki temelji na umetni inteligenci, ter pomen priprave in posodabljanja priročnikov in smernic o umetni inteligenci za učitelje;
37. je zaskrbljen, ker obstaja le malo posebnih visokošolskih programov za področje umetne inteligence ter javnih sredstev za umetno inteligenco v državah članicah; meni, da to ogroža prihodnje evropske digitalne ambicije;
38. je zaskrbljen, ker si le malo raziskovalcev umetne inteligence prizadeva za akademsko kariero, saj lahko tehnološka podjetja ponudijo boljše plačilo in manj birokracije pri raziskovanju; meni, da se to lahko delno reši z usmeritvijo več javnih sredstev v raziskovanje umetne inteligence na univerzah;
39. poudarja, kako pomembno je širjenje splošnih digitalnega znanja in spretnosti od otroških let naprej za odpravo vrzeli v kvalifikacijah ter boljšo vključenost posameznih skupin prebivalstva v digitalni trg dela in digitalno družbo; opozarja, da bo vse bolj pomembno usposabljati visoko usposobljene strokovnjake z različnimi izkušnjami na področju umetne inteligence, zagotavljati vzajemno priznavanje takih kvalifikacij po vsej Uniji ter izpopolnjevati sedanjo in prihodnjo delovno silo, da se bo lahko spoprijela s prihodnjo resničnostjo trga dela; zato spodbuja države članice, naj ocenijo svojo ponudbo izobraževanj ter jo po potrebi nadgradijo z znanjem in spretnostmi, povezanimi z umetno inteligenco, in pripravijo posebne učne načrte za razvijalce umetne inteligence, hkrati pa naj umetno inteligenco vključijo tudi v tradicionalne učne načrte; poudarja, da je treba zagotoviti vzajemno priznavanje poklicnih kvalifikacij za kompetence na področju umetne inteligence v Uniji, saj številne države članice svojo izobraževalno ponudbo posodabljajo s kompetencami, povezanimi z umetno inteligenco, ter uvajajo posebne učne načrte za razvijalce umetne inteligence; pozdravlja prizadevanja Komisije, da bi digitalne kompetence vključila v zahteve glede kvalifikacij za nekatere poklice, usklajene na ravni Unije v skladu z direktivo o poklicnih kvalifikacijah (11); poudarja, da morajo biti ti načrti v skladu s seznamom za ocenjevanje iz etičnih smernic za zaupanja vredno umetno inteligenco, in pozdravlja predlog Komisije, da se ta seznam preoblikuje v okvirni učni načrt za razvijalce umetne inteligence; opozarja, da v poklicnem izobraževanju in usposabljanju vladajo posebne potrebe, kar zadeva umetno inteligenco, in poziva, naj se po vsej Evropi uporabi sodelovalni pristop, da bi povečali potencial, ki ga ima umetna inteligenca v poklicnem izobraževanju in usposabljanju; poudarja, kako
(11)
Direktiva 2005/36/ES Evropskega parlamenta in Sveta z dne 7. septembra 2005 o priznavanju poklicnih kvalifikacij (UL L 255, 30.9.2005, str.
22).